Legal Document

Category: 68

Text:
22. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 792 της 21/27 Οκτ. 1961 (ΦΕΚ Α΄ 204) Περί τύπου πράξεών τινων αρμοδιότητος Υπουργείου Εθν. Αμύνης μη κανονιστικού περιεχομένου. Έχοντες υπ’ όψει: α)Την διάταξιν της παρ. 2 του άρθρ. 7 του Ν.Δ. 3983/59 «περί μέτρων τινών προς βελτίωσιν της λειτουργίας των δημοσίων υπηρεσιών». β)Την υπ’ αριθ. 625/1961 γνωμοδότησιν του Συμβουλίου της Επικρατείας. Προτάσει των Ημετέρων επί του Συντονισμού και επί της Εθν. Αμύνης Υπουργών, απεφασίσαμεν και διατάσσομεν : Άρθρον μόνον.- Επί των ακολούθων θεμάτων, δι’ α προβλέπεται υπό των κάτωθι διατάξεων η έκδοσις Β. Δ/των θέλουσιν εκδίδωνται εφεξής αντί τούτων, αποφάσεις του Υπουργού Εθνικής Αμύνης δημοσιευόμεναι δια της Εφημερίδος της Κυβερνήσεως. 1.Επί της προβλεπομένης υπό του Α.Ν. της 25.1.1936 «περί καταστάσεως Αξιωματικών του κατά Ξηράν Στρατού» θέσεως του Αξιωματικού εις τας κάτωθι καταστάσεις: α)Διαθεσιμότητος εκ πάσης αιτίας. β)Ετησίας αδείας λόγω νοσήματος. γ)Αργίας δια προσκαίρου παύσεως. δ)Αργίας δι’ απολύσεως. 2.Επί της προβλεπομένης υπό του κυρωθέντος δια του Β.Δ. της 13ης Μαΐου 1922 (ΦΕΚ 71) Γενικού Κανονισμού της Υπηρεσίας των Σωμάτων, Στρατιωτικών Καταστημάτων και Υπηρεσιών, χορηγήσεως κανονικών αδειών, απουσίας δια την αλλοδαπήν και αδειών απουσίας δια την αλλοδαπήν λόγω εκπαιδεύσεως. 3.Επί των αναφερομένων εν άρθρ. 97 παρ. 3 και άρθρ. 98 παρ. 3 του Ν.Δ. 3850/1958 «περί στρατολογίας των Ενόπλων Δυνάμεων» θεμάτων απαγορεύσεως χορηγήσεως διαβατηρίων και αναχωρήσεως εξ Ελλάδος προσώπων υποκειμένων εις στράτευσιν, και χορηγήσεως διαβατηρίων εις άτομα ανήκοντα εις κλάσεις ή κατηγορίας, ων η αποδημία ήθελεν απαγορευθή. 4.Επί του προβλεπομένου υπό του άρθρ. 33 του Νόμ. 4442/29 «περί Στρατιωτικών και Ναυτικών εισφορών και ναυλώσεων» ως τούτο ετροποποιήθη υπό του άρθρ. 3 του Α.Ν. 2278/40 διορισμού των μελών των Διοικητικών Δικαστηρίων τακτικών και αναπληρωματικών και της παρατάσεως της θητείας αυτών. 5.Επί του προβλεπομένου υπό της παρ. 2 του άρθρ. 2 του Α.Ν. 1562/51 «περί ρυθμίσεως ζητημάτων αφορώντων το Σώμα Αδελφών Νοσοκόμων κλπ.» ως ετροποποιήθη δια του άρθρ. 1 του Ν.Δ. 4099/60, διορισμού των μελών της Εφορευτικής Επιτροπής του Σώματος Αδελφών Νοσοκόμων Ενόπλων Δυνάμεων. 6.Επί της προβλεπομένης υπό του άρθρ. 4 του Ν.Δ. 2554/53 «περί τροποποιήσεως και συμπληρώσεως διατάξεών τινων αφορωσών την διοίκησιν του Μετοχικού Ταμείου Στρατού» πληρώσεως της θέσεως του Γενικού Διευθυντού του Μ.Τ.Σ., και της αντικαταστάσεως αυτού προ της λήξεως της θητείας του. «7.Επί του προβλεπομένου υπό του άρθρ. 4 παρ. 2 του Α.Ν. 6/1936 «περί τροποποιήσεως και συμπληρώσεως των διατάξεων αίτινες αφορώσι την διοίκησιν του Μ.Τ.Σ. «και άρθρ. 5 του από 10.5.1926 Δ/τος «περί Κώδικος Νόμων και Ν.Δ/των περί Μ.Τ.Σ. «διορισμού Διευθυντών του Μετοχικού Ταμείου Στρατού». Η παρ. 7 προσετέθη δια του Β.Δ. 250 της 17/ 21 Απρ. 1962 (ΦΕΚ Α΄ 64). Εις τους αυτούς επί του Συντονισμού και επί της Εθνικής Αμύνης Υπουργούς ανατίθεμεν την δημοσίευσιν και εκτέλεσιν του παρόντος Δ/τος. Σελ. 25 Υπουργείο Εθνικής Άμυνας 36.Α.α.22 10